กินยาคุมรายเดือนเเบบเเอนนา28เม็ดเริ่มกินวันที่2 มีเพศสัมพันธ์โดยใส่ถุงยางกันวันที่ 11กินเม็ดยาสีเหลืองหมดกินเม็ดเเป้งได้2วันมีเลือดออก เลือดมา 5 วันเริ่มกินยาเเผงใหม่ได้เเค่3วันเเล้วหยุดกินไป3วันมีเลือดออก3วันเลือดที่ออกครั้งเเรกเป็นเลือดปจด.ใข่หรือไม่ เเล้วเลือดที่หยุดกินได้3วันสามารถบอกได้หรือไม่ว่าเกิดจากอะไรเลือดออกก
สวัสดีค่ะ การมีเลือดออกขณะกินยาคุมแบบแผง อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะ ถ้าได้กินยาคุมอย่างต่อเนื่องทุกวัน โอกาสตั้งครรภ์มีน้อย แต่ถ้ากินๆหยุดๆ อาจมีโอกาสตั้งครรภ์และเพิ่มโอกาสการเลือดออกผิดปกติการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุค่ะ